O tânără a descoperit într-o cutie de suc pentru copii un obiect străin sau contaminant, iar imaginile pe care le-a publicat au provocat indignare și revolta în rândul românilor.
Sucurile naturale, în special cele ambalate în cutii mici, sunt iubite de copii și adulți ca un mic răsfăț al papilelor gustative, promițând să fie o sursă de vitamine și fibre în unele cazuri, fără a conține ingrediente pe care specialiștii în nutriție ne îndeamnă să le evităm.
Cu toate acestea, o tânără din România a avut o experiență neplăcută cu un astfel de produs. După ce a gustat puțin dintr-o cutie de suc pentru copii, și-a dat seama că ceva era în neregulă. Curioasă să afle exact care era sursa gustului neplăcut, a decis să taie ambalajul, iar ceea ce a descoperit înăuntru a revoltat-o.
În ciuda faptului că produsul era încă în termenul de valabilitate, tânăra a descoperit că în interiorul ambalajului se formase un strat de mucegai. Revoltată de această descoperire neplăcută, ea a decis să filmeze totul și să posteze imaginile pe o platformă de social media, cerând sfaturi și păreri ale celor care îi urmăresc activitatea online.
"Mi se face rău, efectiv! Doamne ferește! Poate să îmi zică cineva ce este de făcut în această situație? Mi-am cumpărat acest suc și avea un gust cam ciudat și așa arată. Data de expirare era 12 decembrie 2024, produsul a fost cumpărat ieri", a explicat tânăra.
În doar 24 de ore de la publicare, postarea a strâns câteva zeci de mii de reacții și comentarii. Mulți dintre cei care au văzut imaginile au sfătuit-o să se adreseze Autorității Naționale pentru Protecția Consumatorilor (ANPC) pentru a semnala situația și a lua măsuri legale în acest sens.